NARIADENIE KOMISIE (ES) č. 1487/2006
z 9. októbra 2006,
ktorým sa mení a dopĺňa nariadenie (EHS) č. 2921/90, pokiaľ ide o výšku pomoci pre výrobu kazeínu a kazeinátov z odstredeného mlieka
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), a najmä na jeho článok 15 písm. b),
keďže:
(1)
V článku 2 ods. 1 nariadenia Komisie (EHS) č. 2921/90 z 10. októbra 1990 o pomoci pre výrobu kazeínu a kazeinátov z odstredeného mlieka (2) sa ustanovuje výška pomoci na výrobu kazeínu a kazeinátov z odstredeného mlieka. Vzhľadom na vývoj ceny sušeného odstredeného mlieka na vnútornom trhu a ceny kazeínu a kazeinátov na trhu Spoločenstva a svetových trhoch a najmä všeobecného nárastu cien kazeínu a kazeinátov, stanoví sa suma pomoci na nulu počas obdobia, pokým bude takáto situácia pretrvávať.
(2)
Nariadenie (EHS) č. 2921/90 by sa preto malo zodpovedajúcim spôsobom zmeniť a doplniť.
(3)
Opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
V článku 2 ods. 1 nariadenia (EHS) č. 2921/90 sa suma „0,52 EUR“ nahrádza sumou „0,00 EUR“.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 9. októbra 2006